**Javítóvizsga témakörök**

**2019/2020. tanév**

**Tantárgy neve:**

**Fodrász szakmai gyakorlat 3. Fodrász vegysteres műveletek**

**9.H osztály részére**

Összeállította: Fónyad Adrienn szaktanár

Kelt: Budapest, 2020. június 16.

Vizsgán használható segédeszközök: fésűk (bontófésű, fém végű stílfésű), dauercsavarók (kb. 60 db hosszú és rövid méretű szürke-kék vagy kék- piros), dauertű, sipccpapír, vizező flakon babafej+ tartó

Vizsga időtartama:100 *perc*

1. ***Dauercsavarás babafejen 60 perc:*** *Kb. 60 db műanyag csavaró iránya, vastagsága igazolja, hogy a csavarás után a frizura jellegének megfelelően alakult volna ki a tartós hullám – dauervízet nem kell alkalmazni. Arányos, egyenletes, tiszta felválasztás legyen a csavaró méretének megfelelően és a fej kerek formáját követve. A hátsó hajrész leválasztásai a parketta technikának megfelelően történjen. Dauerpapír és dauertűk használata kötelező. A csavarás törés és pipa mentes legyen, nem lehet laza.*
2. ***Férfi dauer kialakítása a fejtető hajrészen, az alsóbb részeken Marcell vízhullám készítése 40 perc:*** *A tanuló által választott forma felcsavarása babafejen, csak a fejtetőn. min. 15 db. max. 20 db. csavaró elhelyezése kötelező. A műveletet dauervíz használata nélkül kell elvégezni. A csavarás nem lehet hibás, azaz spicces, laza stb. Frizura formára történő becsavarása legyen látható. A maradék hajat Marcell hullámba kell fésülni. A hullám élek és hullámvölgyek jól láthatóak legyenek, egyformák, simára fésültek. A hullámélek közötti távolság 2 ujjnyi, azaz 4 cm legyen. Nem lehet elhúzás, ráhajtás, kócos és lyukacsos. A hullám készítésénél bármilyen anyag (sampon, balzsam, hajzselé, hajhab) használata megengedett.*